Az orr eldugulása és annak okai. 
47 
Ez t. i. a folyton félig nyitott száj, a lelógó alsó ajkak 
miatt és a bágyadt tekintet folytán bizonyos érzéketlen sőt, azt 
lehetne mondani buta kifejezést kölcsönöz az ilyen betegek 
arczának. Ez az arczkifejezés kiválóan jellemző az adenoid vege- 
tátiókra, bár csupán garatmandula túltengésnél is előfordul. 
A beszédzavarok. 
Közvetlenül az eldugulásból folyik továbbá a beszédnek 
megváltozása. Az orrüreg rendes körülmények között a gége- 
hangnak mint egy legfontosabb resonátora szerepel és annak 
jellemző színeződését adja meg. Ez a színeződés orrelduguláskor 
elmarad mint mikor a húrokra sordinát tesz a hegedűs és 
létre jön az a beszéd amit Mayer »todte Sprache«-nek nevez. 
Ez abban áll, hogy egyes hangok egyhangúan minden accentu- 
álás és a szavak minden hangsúly nélkül ejtetnek ki, úgy hogy 
a beszéd alig érthető halk mozgássá válik. 
Az orrhangzók, mind m, n, kiejtése akadályozott úgy, hogy 
úgy hangzanak mind b. d. vagy t. pld. mamút, helyett babút, 
Nina helyett Dida. 
Ezt a beszédet chinolália-clausának is nevezik. Beszéd 
hibákat okoz még az a körülmény is, hogy a szájlégzés folytán 
hiányosan fejlődött mellkas és tüdők nem elég erősek ahhoz, hogy 
a sziszegő hangok létre jöjjenek, amit elősegít a vélumnak a 
torokmándulák túltengése folytán akadályozott mozgása sőt 
esetleges megvastagodása is. 
Egyes szavaknak hiányos kiejtése a fejlődő gyerekagy 
associátiója révén más szavaknak is hibás kiejtéséhez vezet, a 
mihez járul még, hogy az állandóan tátott ajkak, a száraz repede- 
zett lepedékeny nyelv elvesztették mozgékonyságukat, a beszéd- 
hez szükséges izmok elpetyhüdtek. 
Ha a vegetátiók kis gyermekeknél nagyon korán már ki 
vannak fejlődve, gyakran megesik, hogy a beszédet azok egyál- 
talában nem is tanulják meg. 
A szájlégzés alkalmával, az által, hogy a levegő áram a 
laryngsnak neki ütközik és a gége felé visszapattan, a hang- 
szálizmok működése nagyon meg van nehezítve és a beszéd 
megtanulása nagy nehézségbe ütközik. Olykor szótagbotlás, 
mekegés és dadogás is jönnek létre. 
